| **Petras Masiulis** |
| --- |
|  |
| Gimė | 1969 m. rugpjūčio 6 d. (54 metai)Lazdijai |
| Tėvas | Tadas Masiulis |
| Motina | Janina Masiulienė |
| Sutuoktinis (-ė) | Alanta Masiulienė |
| Vaikai | Gabrielius, Mykolas, Marija, Margarita Marija |
|  |
| Pareigos | „Tele2" generalinis direktorius |
|  |
| Alma mater | 1994 m. Vilniaus universitetas, 1995 m. VU Tarptautinių santykių ir politikos mokslų institutas, 1996 m. Alborgo universitetas |

  

**Petras Masiulis** (g. 1969 m. rugpjūčio 6 d. Lazdijuose) – Lietuvos verslo vadybininkas, telekomunikacijų bendrovės „Tele2" generalinis direktorius.

Biografija
----------

Gimė Lazdijuose, kai tėvai atostogavo.  Mokėsi Vilniaus Salomėjos Nėries vidurinėje mokykloje. Kartu su broliu Roku tarnavo tankų instruktoriais sovietinės armijos tankų dalinyje Duobelėje (Latvija). 

Vilniaus universiteto Ekonomikos fakultete bei Tarptautinių santykių ir politikos mokslų institute įgijo ekonomikos ir tarptautinių santykių magistro laipsnius, 1996 m. Danijos Aalborgo universitete apsigynė tarptautinio verslo (MBA) magistro laipsnį.

1996 m. karjerą pradėjo tarptautinėje bendrovėje „Colgate-Palmolive". Čia ketverius metus ėjo produktų vadovo Baltijos šalims pareigas, 2000–2002 m. buvo šios kompanijos rinkodaros vadovas Baltijos šalims.

Nuo 2003 m. vasario 1 d. eina telekomunikacijų bendrovės „Tele2" generalinio direktoriaus Lietuvoje pareigas. Jam vadovaujant, „Tele2" tapo didžiausia ir pelningiausia Lietuvos mobiliojo ryšio įmone. Tai – vienintelė mobiliojo ryšio bendrovė Europoje, Šiaurės ir Pietų Amerikoje, iš paskutinės vietos rinkoje išsiveržusi į pirmąją. 2016 m. „Tele2" grupės valdyba P. Masiulį paskyrė vadovauti „Tele2" veiklai Baltijos šalių regione.

2017 m. baigė verslo administravimo studijas aukščiausio lygio vadovams tarptautinėse „Insead" ir „Wharton" verslo mokyklose, 2019 m. „IESE" verslo mokykloje.

Šeima
-----

P. Masiulio mama – Janina Masiulienė (m. 2017), teismo ekspertė, tėvas – Tadas Masiulis (1924–1998), elektros inžinierius. Brolis dvynys – Rokas Masiulis, 2016–2019 m. Lietuvos susisiekimo ministras.

P. Masiulis su žmona Alanta turi keturis vaikus: Gabrielių, Mykolą, Mariją ir Margaritą Mariją.

Įvertinimas
-----------

* 2014 m. savaitraščio „Veidas" surengtuose ir Lietuvos Respublikos prezidentūroje vykusiuose apdovanojimuose išrinktas „2013 metų vadovu"
* 2016 m. dienraščio „Verslo žinios" kartu su banku „Nordea" rengiamuose rinkimuose *vz.lt* portalo skaitytojai išrinko „2015 metų vadovu"
* 2016 m. dienraščio „Verslo žinios" kartu su banku „Nordea" rengiamuose rinkimuose pelnė daugiausiai žiniasklaidos dėmesio 2015 m. sulaukusio CEO nominacijos apdovanojimą
* 2017 m. dienraščio „Verslo žinios" kartu su banku „Nordea" rengiamuose rinkimuose „Lietuvos verslo lyderiai 2016" komisijos ir internautų balsavimu pelnė „Metų CEO" apdovanojimą
* 2019 m. pelnė dienraščio „Verslo žinios" skaitytojų „Metų CEO" titulą
* 2020 m. „PR Impact Awards 2020" apdovanojimuose pripažintas „Verslo nuomonės lyderiu 2020"
* 2021 m. pelnė dienraščio „Verslo žinios" skaitytojų „Metų CEO" titulą

Šaltiniai
---------

1. ↑
2. ↑  Petras Masiulis atvirai apie verslą, santykius su broliu ir didžiausią savo silpnybę, 2019-09-29
3. ↑  Verslininkų dvynių P. ir R. Masiulių kelius išskyrė mesta moneta, 2013-12-08
4. ↑
5. ↑
6. ↑
7. ↑
8. ↑
9. ↑
10. ↑
11. ↑